«Անձամբ ես, եթե ես լինեի ցուցակի առաջին համարը, որովհետեւ էդպիսի բան քննարկվում էր, բացառված է, որ այդ ցուցակը դուրս գար պայքարից։ Բացառված է ուղղակի։ Կգնայի մինչեւ վերջ, ցանկացած ճնշման, ճնշման փորձի կամ սպառնալիքի կհակադարձեի տասնապատիկ եւ կապացուցեի, որ էդպիսի մեթոդները հնացած են վաղուց։ Չնայած համոզված չեմ, որ դրանք էդպես էլ եղել են։ Այո, կարելի է նաեւ գնահատել, որ ՀԺԱՄ-ը կարող էր եւ իր ցուցակը չհանել։ Կարող է նաեւ այլ գործոններ են եղել՝ բացի թվարկածս գործոններից, հավանաբար, նաեւ ֆինանսական միջոցների խնդիրն էր, հավանաբար, նաեւ այլ խնդիրներ կային, մարդիկ, ի վերջո, ընդհանուր փաթեթը քննարկելուց են այդ որոշման եկել, ոչ թե միայն մեկ հանգամանքով»,- ասաց Վահրամ Մկրտչյանը։